**Десетте най-важни условия при**

**студентското кредитиране**

1. ***Банките, които отпускат кредити на студенти и докторанти***

Студентите и докторантите в Университета за национално и световно стопанство могат да кандидатстват за отпускане на кредит и сключване на договор към банките, подписали типов договор с министъра на образованието и науката:

|  |  |  |  |  |  |
| --- | --- | --- | --- | --- | --- |
| **Име на търговската банка** | **Адрес  на търговската банка** | **БУЛСТАТ** | **Номер на типовия договор с министъра на**  **образованието и науката** | **Дата на изменение на типовия договор** | **Дата на прекратяване на типовия договор** |
| **Банка ДСК ЕАД** | София 1036,    ул. "Московска" № 19 | 121830616 | № Д 01-519/21.06.2010 г. |  |  |
| **Райфайзенбанк  (България) ЕАД** | София 1504, район "Средец",   ул. "Гогол" № 18-20 | 831558413 | № Д 01-530/29.06.2010 г. |  |  |
| **Алианц Банк България АД** | София, бул. "Мария Луиза" № 79 | 128001319 | № Д 01-148/08.07.2011 г. |  |  |
| **Юробанк България АД** | София,  ул."Околовръстен път"  №260 | 000694749 | № Д 01-4190/08.07.2013 г. |  |  |
| **Първа инвестиционна банка АД** | бул. "Драган Цанков" № 37 гр. София, 1797 | 877349973 |  |  |  |

 1.Банка "ДСК" ЕАД - <https://dskbank.bg/Page/default.aspx?xml_id=/bg-BG/Individuals/credits/consumer/studentloan/>

2.Райфайзенбанк ЕАД - <http://rbb.bg/bg-BG/Private_Customers/01_Financing/05_studentski/>

3.Алианц Банк България - <http://www.bank.allianz.bg/index.php?page=credit_students>

4. Юробанк България АД - <https://www.postbank.bg/bg-BG/AboutUs/04MediaCenter/.NewsDetail?id=313e0fbe-fd1b-4920-8a4e-82fe03a12855>

5. Първа инвестиционна банка АД - <https://www.fibank.bg/bg>

***2. Студентите и докторантите, които могат да кандидатстват за кредит***

За кредит могат да кандидатстват студенти и докторанти, които отговарят едновременно на следните изисквания:

- да са български граждани, граждани на друга държава-членка на Европейския съюз, на друга държава от Европейското икономическо пространство или на Конфедерация Швейцария;

- да не са навършили 35 години;

- да се обучават в редовна форма;

- да нямат придобита същата образователно-квалификационна степен(ОКС);

- да не са отстранени и не са прекъснали обучението си.

***3. Какъв е размерът на лихвата?***

- Лихвата е годишна, фиксирана и не може да надхвърля 7 пункта.

- Кредитополучателят не дължи заплащане на такси, комисионни или други разходи, свързани с отпускането и управлението на кредита.

***4. Необходими документи при кандидатстването за отпускане на кредит***

- Копие от документ за самоличност;

- Документ, удостоверяващ качеството на студент или докторант с право да се запише за следващ семестър;

- Декларация, че няма придобита същата образователно-квалификационна или образователна и научна степен (ОНС).

***5. Видове кредити***

- Кредит за заплащане на таксите за обучение.

- Кредит за издръжка.

***6. Размерът на кредита за заплащане на таксите за обучение***

Той е равен на дължимите такси за оставащия срок на обучение на кредитополучателя съгласно учебния план на съответната специалност и ОКС или ОНС.

***7. Размерът на кредита за издръжка***

Размерът на кредита за издръжка се формира като сбор от семестриалните издръжки за оставащия срок на обучение на кредитополучателя съгласно учебния план на съответната специалност и ОКС или ОНС. Семестриалната издръжка е равна на минималната работна заплата, умножена по броя на месеците през съответния семестър.

***8. Кой има право на кредит за издръжка?***

Право на кредит за издръжка възниква при раждане или пълно осиновяване на дете по време на обучението. Правото се ползва от родителя, който упражнява родителските права, а ако това са и двамата родители – само от единия.

***9. Изплащане на парите и по двата типа студентски кредити***

1.Кредитът за заплащане на таксите за обучение се усвоява чрез преводи по банковата сметка на висшето училище или научната организация в срок, определен в договора за кредит, но не по-късно от последната дата за заплащане на таксата за обучение на съответния семестър.

Средствата за таксата, дължима за първия семестър на първата година от обучението за придобиване на ОКС или ОНС, се възстановяват по сметка на кредитополучателя в тридневен срок след представяне на документ, удостоверяващ, че е платена таксата за обучение.

2.Кредитът за издръжка се усвоява чрез преводи по сметка на кредитополучателя в началото на всеки семестър съгласно договора за кредит.

***10. Връщане на кредита***

Изплащането на кредита започва един месец след изтичане на гратисния период съгласно погасителния план, уговорен между страните. Кредитополучателят погасява общия размер на кредита на равни месечни погасителни вноски в 10-годишен срок, считано от края на гратисния период.

Отсрочването на изпълнението на задълженията на кредитополучателя става при:

- настъпване на трайна нетрудоспособност 70 или над 70 на сто – за срока, определен в експертното решение на ТЕЛК или НЕЛК, но за не повече от три години от датата на инвалидизиране.

- записване в редовна форма на обучение за придобиване на следваща ОКС или ОНС

Държавата заплаща непогасената част от общия размер на задължението (главница и лихви) по договора за кредит при:

1. Смърт на кредитополучателя;

2. Настъпване на трайна нетрудоспособност 70 или над 70 на сто за срок, по-дълъг от 3 години от датата на инвалидизиране;

3. Раждане или пълно осиновяване на второ или следващо дете в рамките на 5 години от изтичането на гратисния период (това право може да се ползва само от единия родител).